pythainlp/thai_wikipedia_clean_20230101 huggingface dataset:
เขตการเลือกตั้งที่ 2 ประกอบไปด้วยอำเภอรัตนวาปี อำเภอเฝ้าไร่ และอำเภอโพนพิสัย (ยกเว้นตำบลเหล่าต่างคำ ตำบลทุ่งหลวง และตำบลสร้างนางขาว)
เขตการเลือกตั้งที่ 3 ประกอบไปด้วยอำเภอสังคม อำเภอโพธิ์ตาก อำเภอศรีเชียงใหม่ อำเภอท่าบ่อ และอำเภอเมืองหนองคาย (เฉพาะตำบลเวียงคุก และตำบลพระธาตุบังพวน)
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นายสมคิด บาลไธสง ว่าที่ ส.ส.เขต 2 จังหวัดหนองคาย พรรคเพื่อไทย และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 2 จังหวัดหนองคาย โดยกำหนดวันเลือกตั้งใหม่คือวันที่ 31 กรกฎาคม 2551
รายชื่อกลุ่มไอดอลเกาหลีใต้ (คริสต์ทศวรรษ 2020)
รายชื่อกลุ่มไอดอลเกาหลีใต้ที่มีชื่อเสียงที่เปิดตัวในคริสต์ทศวรรษ 2020
ดูรายชื่อกลุ่มที่เปิดตัวในคริสต์ทศวรรษ 1990, 2000 และ 2010
แมต ริดเดิล
แมทธิว เฟรดริก ริดเดิล (Matthew Fredrick Riddle; เกิด 14 มกราคม 1986) เป็นนักมวยปล้ำอาชีพชาวอเมริกันและนักต่อสู้ป้องกันตัวแบบผสมที่รู้จักกันดีในชื่อ แมต ริดเดิล (Matt Riddle) ปัจจุบันเขาได้เซ็นสัญญากับ WWE เขาเคยฝึกที่โรงงานมอนสเตอร์ก่อนที่จะเดบิวต์
นักมวย MMA มืออาชีพจากปี 2008 ถึงปี 2014 Riddle สร้างชื่อให้กับตัวเองด้วยการปรากฏตัวใน The Ultimate Fighter 7 ของ SpikeTV และเดินหน้าต่อไปเพื่อชนะการต่อสู้สี่ครั้งใน Ultimate Fighting Championship (UFC) ก่อนที่เขาจะถูกไล่ออกหลังจากการทดสอบ คิดบวกต่อกัญชาในเดือนกุมภาพันธ์ 2013 นอกจากนี้เขายังมีการแข่งขันสำหรับ Bellator MMA และ Titan FC และรวบรวมบันทึกการทำงาน 8-3-2
ในปี 2014 ริดเดิ้ลเริ่มฝึกอาชีพมวยปล้ำอาชีพและเปิดตัวในเดือนกุมภาพันธ์ 2558 ในปี 2559 ผู้อ่านของ Wrestling Observer Newsletter ยอมรับว่าเขาเป็นนักมวยปล้ำหน้าใหม่แห่งปีและนักมวยปล้ำที่ได้รับการปรับปรุงมากที่สุดแห่งปี ระหว่างปี 2558 ถึงปี 2561 ริดเดิ้ลทำงานในวงจรอิสระมวยปล้ำเพื่อส่งเสริมการขายเช่นกองโจรมวยปล้ำอาชีพในแคลิฟอร์เนียเครือข่ายมวยปล้ำโลกพัฒนาเป็นประจำและแข่งขันแต่ละนัดสำหรับโปรโมชั่นเล็ก ๆ อื่น ๆ ริดเดิ้ลเป็นหนึ่งในครึ่งของแชมเปี้ยนโลกแท็กทีมกับคู่หูของเจฟฟ์คอบบ์ (เช่น Chozen Bros) รวมถึงอดีตแชมป์ Evolve แชมป์ WWN และแชมป์ Progress Atlas สองครั้ง
Matt Riddle
ปัญหาปี ค.ศ. 2000
อาดามา ตราโอเร
อาดามา ตราโอเร ดิอารา (; เกิดวันที่ 25 มกราคม ค.ศ. 1996) เป็นนักฟุตบอล​ชาวสเปน​ ปัจจุบันเล่นในตำแหน่งปีกหรือวิงแบ็กให้แก่วุลเวอร์แฮมป์ตันวอนเดอเรอส์ สโมสรในพรีเมียร์ลีก และทีมชาติสเปน
เขาเริ่มต้นอาชีพกับ ซึ่งส่วนมากแล้วเขาจะเล่นให้แก่ ต่อมาใน ค.ศ. 2015 เขาย้ายร่วมทีม ในประเทศอังกฤษ เป็นเวลาหนึ่งปีและได้ลงเล่นเพียง 12 นัดในทุกรายการ ในปี ค.ศ. 2016 ก็ได้ย้ายไป โดยเป็นกำลังสำคัญให้ทีมจบลำดับที่ห้าในอีเอฟแอลแชมเปียนชิพ ก่อนที่จะย้ายไปเล่นให้แก่ในเดือนสิงหาคม ค.ศ. 2018 ในวันที่ 6 ตุลาคม ค.ศ. 2019 ตราโอเร ลงเล่นครบ 50 นัดที่ให้แก่วูฟส์ โดยได้นนัดนี้เขาทำ 2 ประตูช่วยให้ทีมเอาชนะ ที่สนามเอทิฮัต 2–0
ตราโอเร ได้เล่นให้แก่ทีมชาติสเปน ซึ่งเป็นประเทศบ้านเกิดของเขา ถึงแม้ว่าเขาจะมีพ่อแม่เป็นชาวมาลี โดยเขาเริ่มลงเล่นตั้งแต่ชุดเยาวชนในอายุไม่เกิน 16, 17, 19 และ 21 ปี และลงเล่นให้กับทีมชุดใหญ่ครั้งแรกในปี ค.ศ. 2020
บาร์เซโลนา เยาวชน
อี นาอึน
อี นา-อึน (; born May 5, 1999) เป็นนักร้องและนักแสดงหญิงชาวเกาหลีใต้ เธอเป็นหนึ่งในสมาชิกวงเอพริล นอกเหนือจากกิจกรรมวงแล้ว เธอยังได้รับความรู้จักจากบทบาทการแสดงมากมาย ได้แก่ "A-TEEN" (2018), "A-TEEN 2" (2019) และ "Extraordinary You" (2019)
นาอึนเกิดเมื่อวันที่ 5 พฤษภาคม พ.ศ. 2542 และเข้าศึกษาใน โรงเรียนศิลปะการแสดงโซล
เธอเคยเป็นศิลปินฝึกหัดภายใต้ เจวายพีเอนเตอร์เทนเมนต์ เธอยังได้เคยเปิดตัวในฐานะนักแสดงอย่างเป็นทางการในละครเว็บดราม่า “ April Love” เมื่อปีพ.ศ. 2559 หลังจากออกจากบริษัทเจวายพี เนื่องด้วย เหตุผลที่ผู้ปกครองของเธอไม่อยากให้เธอต้องเข้าร่วมรายการเซอร์ไวเวอร์ Sixteen นาอึนได้รับการฝึกภายใต้ ดีเอสพีมีเดีย ในระยะเวลา 4 เดือน ก่อนเข้าร่วมเป็นสมาชิกของ เอพริล
นาอึนยังเคยปรากฏตัวในมิวสิควิดีโอของ ก๊อตเซเว่น ในเพลง“ Stop Stop It”
2015–ปัจจุบัน: เปิดตัวในฐานะเอพริล.
นาอึนเปิดตัวครั้งแรกในฐานะสมาชิกของเอพริลโดย ดีเอสพีมีเดีย เมื่อวันที่ 9 กุมภาพันธ์ 2015 โดยตัววงได้เปิดตัวอย่างเป็นทางการในวันที่ 24 สิงหาคม กับอีพี "Dreaming" และเพลงไตเติ้ล "Dream Candy" . เธอยังเคยปรากฏตัวในนักแสดงสมทบในละครโทรทัศน์เคบีเอส เรื่อง "My Father is Strange" ในค.ศ. 2017.
เธอยังได้ร้องเพลงประกอบละคร SBS TV "Switch" พร้อมกับสมาชิกในวง จินซล ในเพลง"Stars In The Night Sky" ซึ่งถูกปล่อยใน วันที่ 2 พฤษภาคม 2018 ภายในปีเดียวกัน เธอยังได้ร่วมแสดงในละครเว็บดราม่า "A-TEEN" (2018) และซีซั่นสองในปี 2019 เช่นเดียวกัน ซึ่งความนิยมของเธอได้เพิ่มและเป็นที่รู้จักมากขึ้น หลังจากนั้นเธอได้รับบทยอจูดาจากสถานีโทรทัศน์ MBC ในละครแนวแฟนตาซี "Extraordinary You" ซึ่งเค้าโครงมาจากเว็บตูนชื่อดังของดาอึมเว็บตูน "July Found by Chance"
มิลิน ดอกเทียน
มิลิน ดอกเทียน (เกิด 11 พฤศจิกายน พ.ศ. 2539) ชื่อเล่น น้ำหนึ่ง เป็นอดีตสมาชิกไอดอลหญิงวงบีเอ็นเคโฟร์ตีเอต (BNK48) เป็นอดีตสมาชิกทีมบีทรี (Team BIII) และทีมเอ็นไฟว์ (Team NV) และเป็นแบรนด์แอมบาสเดอร์ของสโมสรฟุตบอลบุรีรัมย์ ยูไนเต็ด ในฤดูกาล 2562–2563
มิลิน ดอกเทียน (เกิด 11 พฤศจิกายน พ.ศ. 2539) ชื่อเล่น น้ำหนึ่ง เป็นไอดอลหญิงวงบีเอ็นเคโฟร์ตีเอต และเป็นสมาชิกทีมเอ็นไฟว์ (Team NV) เกิดที่จังหวัดสิงห์บุรี เธอศึกษาที่โรงเรียนพิบูลวิทยาลัยในระดับมัธยมศึกษาตอนปลาย และปัจจุบันน้ำหนึ่งจบการศึกษาจากมหาวิทยาลัยธรรมศาสตร์ คณะวิทยาศาสตร์และเทคโนโลยี สาขาวิชาวิทยาศาสตร์สิ่งแวดล้อม และเนื่องจากสาขาวิชาที่เธอจบการศึกษามา เธอจึงมีโอกาสได้ให้สัมภาษณ์เกี่ยวกับความคิดเห็นเกี่ยวกับสิ่งแวดล้อมอยู่บ่อยครั้ง
น้ำหนึ่งเริ่มก้าวเข้าสู่การเป็นไอดอลผ่านการเข้าร่วมการทดสอบความสามารถต่าง ๆ เธอได้เข้าทดสอบความสามารถกับวงสเว็ตซิกซ์ทีน (ปรากฏในสารคดีของวง) แต่ไม่ได้รับการคัดเลือก ต่อมาในเดือนกรกฎาคม พ.ศ. 2559 เธอได้เข้าทดสอบความสามารถและได้รับคัดเลือกเป็นสมาชิกรุ่นแรกของวงบีเอ็นเคโฟร์ตีเอต และอยู่ในสถานะสมาชิกฝึกหัด ในการเปิดตัวอย่างเป็นทางการในงาน "BNK48 The Debut" เมื่อวันที่ 2 มิถุนายน พ.ศ. 2560 น้ำหนึ่งก็ได้รับเลือกให้เป็น 1 ใน 16 เซ็มบัตสึของซิงเกิล "อยากจะได้พบเธอ" ซึ่งเป็นซิงเกิลแรกของวง และในปีเดียวกัน ในงาน "BNK48 WE WISH YOU! A Merry Christmas Fan Meet" เธอก็ได้เลื่อนขั้นจากสมาชิกฝึกหัดเป็นสมาชิกทีมบีทรี ซึ่งเป็นทีมที่แสดงในเธียเตอร์ (โรงละคร) ของวง โดยที่ในทีมบีทรีสเตจที่ 1 เธออยู่ในยูนิตย่อยเพลง "เพื่อนคนพิเศษ" แต่ในปี พ.ศ. 2563 ได้มีการประกาศชัฟเฟิลทีม ทำให้เธอได้ย้ายไปสังกัดในทีมเอ็นไฟว์ และขึ้นแสดงในยูนิตย่อยเพลง "ถึงผิดก็ยอม" ในการแสดงของทีมเอ็นไฟว์สเตจที่ 1
ในเดือนมีนาคม พ.ศ. 2560 สมาชิกสามคนของวง ได้แก่ มิลิน ดอกเทียน (น้ำหนึ่ง), เฌอปราง อารีย์กุล (เฌอปราง) และนายิกา ศรีเนียน (แคนแคน) ได้เดินทางไปปรากฏตัวในฐานะตัวแทนประเทศไทยในงาน Fukuoka Asia Collection (FACo) ที่ประเทศญี่ปุ่น และยังได้รับโอกาสให้ไปร่วมเดินแบบอีกด้วย นอกจากนี้น้ำหนึ่งยังได้รับโอกาสให้เป็นผู้ถือลูกฟุตบอลของขบวนพาเหรดมหาวิทยาลัยธรรมศาสตร์ ในงานฟุตบอลประเพณีจุฬาฯ-ธรรมศาสตร์ ครั้งที่ 72 และได้ขึ้นแสดงพร้อมกับสมาชิกวงในงานเดียวกัน
และเมื่อวันที่ 29 สิงหาคม พ.ศ. 2562 น้ำหนึ่งและสมาชิกในวงอีก 3 คน ได้เข้าร่วมงานแถลงข่าวทุนการศึกษาค้นพบนักบินอวกาศไทยปี 3 กับโครงการ Discover Thailand’s Astronauts Scholarship Program 2019 และทางผู้จัดได้เปิดเผยว่าทั้งสี่คนจะได้เดินทางไปประเทศสหรัฐอเมริกาเพื่อเข้าร่วมค่ายดังกล่าวด้วยเช่นกัน และในเวลาต่อมา ทางโครงการก็ได้ลงคลิปแนะนำข้อสอบที่น้ำหนึ่งทำหน้าที่เป็นพิธีกรอีกด้วย
ในวันที่ 2 ของงานจับมือ "BNK48 7th Single 77 no Suteki na Machi e Handshake Event" รอบเดือนธันวาคม พ.ศ. 2562 ได้มีการประกาศซิงเกิลที่ 8 "ไฮเทนชัน" ซึ่งน้ำหนึ่งได้รับเลือกให้เป็นเซ็นเตอร์ของเพลงนี้ รวมถึงเพลงรอง "โดดดิด่ง" ที่เป็นเพลงประกอบภาพยนตร์ "ไทบ้าน x BNK48 จากใจผู้สาวคนนี้" อีกด้วย นับว่าเป็นการได้รับตำแหน่งเซ็นเตอร์ครั้งแรกของเธอ
สำหรับงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563 เธอเลือกแต่งชุดในคอนเซปต์ "พระเอกคนจน บ้านอยู่ฝั่งธนท่าพระ" ซึ่งเป็นชุดลิเกตัวพระสีฟ้า สร้างความฮือฮาและประหลาดใจกับผู้เข้าแข่งขันผู้ร่วมงานและผู้ชมทางบ้าน พร้อมมาลัยธนบัตรที่ตัดต่อใส่รูปของเธอเข้าไป เป็น 1 ใน 3 ชุดยอดนิยมจากการจัดอันดับของเมมเบอร์ แต่เธอเป่ายิ้งฉุบแพ้ตั้งแต่รอบแรก อย่างไรก็ตามเธอก็ได้มอบธนบัตรของเธอให้กับเมมเบอร์ผู้ร่วมแข่งขันไปไม่น้อยเลยทีเดียว
น้ำหนึ่งได้ประกาศจบการศึกษาจาก BNK48 ในวันที่ 13 พฤศจิกายน พ.ศ. 2565 บนสเตจวันเกิดของเธอ (BNK48 Team NV 1st Stage "Theater no Megami" Namneung's Birthday Stage) และทำกิจกรรมร่วมกับวงจนถึงปลายเดือนธันวาคม พ.ศ. 2565 โดยสเตจจบการศึกษาของเธอจัดขึ้นในวันศุกร์ที่ 2 ธันวาคม พ.ศ. 2565 รอบ 19.00 น.​ ณ โรงละคร BNK48 (BNK48 The Campus) ซึ่งเป็นสเตจจบการศึกษาแบบกลุ่ม ขึ้นแสดงร่วมกับ กานต์ธีรา วัชรทัศนกุล​ (เนย)​, ณัฐรุจา ชุติวรรณโสภณ (แก้ว), พัศชนันนท์ เจียจิรโชติ (อร), อิสราภา ธวัชภักดี (ตาหวาน), พิมรภัส ผดุงวัฒนะโชค (โมบายล์), และ จิรดาภา อินทจักร (ปูเป้)
ชราไลน์ และ QUINNIES (ควินนี่ส์).
เมื่อวันที่ 19 พฤศจิกายน พ.ศ. 2564 ได้มีการเปิดเผยผ่านทางไลฟ์ Digital Live Studio (ตู้ปลา) ทางเพจ BNK48 ว่าจะมีการจัดงาน "BNK48 Charaline 1st Fanmeet" ตอน "สุภาพสตรีชราเทพี ณ วังเวงวิเวกวิเหวงโหวง" ซึ่งยูนิต"ชราไลน์"นั้นประกอบด้วย มิลิน ดอกเทียน (น้ำหนึ่ง), กานต์ธีรา วัชรทัศนกุล​ (เนย)​, ณัฐรุจา ชุติวรรณโสภณ (แก้ว), พัศชนันนท์ เจียจิรโชติ (อร), และ อิสราภา ธวัชภักดี (ตาหวาน) ตามกำหนดการแรกจะมีการจัดแฟนมีตขึ้นในวันที่ 24-25 ธันวาคม พ.ศ. 2564 แต่เนื่องจากสถานการณ์การแพร่ระบาดของไวรัสโควิด-19 จึงได้เลื่อนการแสดงไปเป็นวันที่ 12-13 กุมภาพันธ์ พ.ศ. 2565 แทน นอกจากการแสดงนี้แล้ว ยูนิตชราไลน์ยังมีโปรเจกต์พิเศษ ​"BNK48 Charaline Verb of Feeling" ซึ่งเป็นการนำเพลงที่มีความสำคัญต่อสมาชิกในยูนิตแต่ละคนมาเรียบเรียงใหม่ 5 คน 5 เพลง พร้อมทั้งมี Promotional Video (PV) สำหรับแต่ละเพลงด้วย โดยของน้ำหนึ่งเป็นเพลงไฮเทนชัน (High Tension) ที่นำมาเรียบเรียงในสไตล์เร็กเก้
ต่อมาในงานแถลงข่าวเปิดตัวค่ายเพลง Independent Records ค่ายเพลงใหม่ในสังกัด iAM เมื่อวันที่ 27 กันยายน พ.ศ. 2565 ได้มีการประกาศว่าเมมเบอร์จากชราไลน์ทั้ง 5 คนจะมาเป็นเมมเบอร์ของวง QUINNIES (ควินนี่ส์) ซึ่งเป็นหนึ่งใน 6 โปรเจกต์เริ่มแรกของค่ายอีกด้วย เป็นการต่อยอดเพิ่มเติมจากโปรเจกต์ชราไลน์ที่ผ่านมา โดยผลงานแรกของพวกเธอจะถูกปล่อยออกมาในช่วงไตรมาสแรกของปี พ.ศ. 2566
การเลือกตั้งทั่วไปเซ็มบัตสึบีเอ็นเคโฟร์ตีเอต.
น้ำหนึ่งได้เข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 โดยส่งใบสมัครในวันที่ 19 ตุลาคม พ.ศ. 2561 พร้อมกับวิดีโอการ "กลิ้ง" ไปส่งใบสมัครในบัญชีอินสตาแกรมส่วนตัวของเธอ สร้างความฮือฮาให้เหล่าแฟนคลับเป็นอย่างมาก หลังการประกาศผลด่วนในรอบแรกเมื่อวันที่ 12 ธันวาคม พ.ศ. 2561 ปรากฏว่าน้ำหนึ่งอยู่ในอันดับที่ 8 ด้วยคะแนนรวม 6,893 คะแนน แต่หลังการประกาศผลด่วนรอบที่ 2 กลางงานจับมือซิงเกิลที่ 4 ในวันที่ 12 มกราคม พ.ศ. 2562 น้ำหนึ่งกลับลงมาอยู่ที่อันดับ 13 สุดท้ายแล้วในงานประกาศผลการเลือกตั้งทั่วไปอย่างเป็นทางการเมื่อวันที่ 26 มกราคม พ.ศ. 2562 น้ำหนึ่งได้รับคะแนนทั้งหมด 28,134 คะแนน ทำให้เธอได้อันดับที่ 10 และเป็นหนึ่งในเซ็มบัตสึของซิงเกิลที่ 6 "บีกินเนอร์"
นอกจากนี้เธอก็ได้เข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 โดยส่งใบสมัครเมื่อวันที่ 24 ธันวาคม พ.ศ. 2562 พร้อมกับวิดีโอการส่งใบสมัครด้วยการ "ร่ายคาถา" เช่นเดียวกับปีก่อนหน้า ด้วยอันดับคาดหวังที่อันดับ 5 ต่อมาในวันที่ 14 กุมภาพันธ์ พ.ศ. 2563 ได้มีการประกาศผลด่วนรอบแรก และน้ำหนึ่งได้รับคะแนนไปทั้งสิ้น 7,317 คะแนน อยู่ในอันดับที่ 5 จากนั้นในการประกาศผลด่วนรอบที่ 2 ผ่านวิดีโอบน YouTube ในวันที่ 10 มีนาคม พ.ศ. 2563 ซึ่งไม่ประกาศผลคะแนน น้ำหนึ่งมีคะแนนอยู่ในอันดับที่ 9 จนเมื่อวันที่ 19 เมษายน พ.ศ. 2563 ซึ่งมีการประกาศผลอย่างเป็นทางการผ่านวิดีโอคอนเฟอร์เรนซ์และถ่ายทอดสดออนไลน์ น้ำหนึ่งได้รับคะแนนทั้งหมด 28,116 คะแนน สุดท้ายแม้จะอยู่ในอันดับที่ 10 ไม่เปลี่ยนแปลงไปจากการเลือกตั้งครั้งก่อนและไม่ได้เป็นอย่างที่ดั่งปรารถนา แต่เธอก็ได้ใจแฟนคลับจากความฮาในความเล่นใหญ่ของเธอไปไม่ใช่น้อย ซึ่งอันดับที่ 10 นี้เองก็ทำให้เธอเป็นหนึ่งในเซ็มบัตสึของซิงเกิลที่ 9 "เฮฟวีโรเทชัน"
ในช่วงต้นปี พ.ศ. 2565 ที่ผ่านมา เมื่อทางวงได้ประกาศเปิดรับสมัครเมมเบอร์ที่จะเข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 เธอก็ได้ลงสมัครด้วยในวันที่ 24 มกราคม พ.ศ. 2565 กับวิดีโอส่งใบสมัครในธีม "ผจญภัย" ในอินสตาแกรมของเธอ ดังเช่นปีที่ผ่าน ๆ มา พร้อมระบุอันดับที่คาดหวังไว้ที่อันดับ 1 สำหรับการประกาศผลด่วนรอบแรกในวันที่ 11 มีนาคม พ.ศ. 2565 นั้น เธอมีคะแนนอยู่ในอันดับที่ 2 ด้วยจำนวนโทเค่น1 รวม 10,544.14 โทเค่น จากนั้นในวันที่ 24 มีนาคม พ.ศ. 2565 ได้มีการประกาศผลด่วนรอบที่สอง ซึ่งเธออยู่ในอันดับที่ 4 ต่อเนื่องมาจนถึงการประกาศผลสุดท้ายในวันที่ 9 เมษายน พ.ศ. 2565 ด้วยโทเค่นสะสมทั้งหมด 89,341.03 โทเค่น ส่งผลให้เธอได้เป็นหนึ่งในเซมบัตสึของเพลง "บีลีฟเวอส์" (Believers) ซิงเกิลลำดับที่ 12 ของวง
น้ำหนึ่งเคยให้สัมภาษณ์อยู่บ่อยครั้งเกี่ยวกับความสนใจในกีฬาฟุตบอลมาตั้งแต่สมัยเด็ก พร้อมทั้งแสดงออกอย่างชัดเจนว่าเธอเป็นแฟนบอลของสโมสรบุรีรัมย์ ยูไนเต็ด มาตั้งแต่เมื่อหลายปีก่อน ด้วยเหตุนี้จึงทำให้ในปี พ.ศ. 2561 สโมสรฟุตบอลบุรีรัมย์ ยูไนเต็ด ประกาศว่าน้ำหนึ่งจะเป็นแบรนด์แอมบาสเดอร์อย่างเป็นทางการของสโมสรในฤดูกาล 2562 เนื่องในโอกาสฉลองครบรอบ 10 ปี และมีการเปิดตัวอย่างเป็นทางการในวันที่ 31 ธันวาคม พ.ศ. 2561 ระหว่างงานเคานต์ดาวน์ที่สนามช้างอารีนา จังหวัดบุรีรัมย์ ส่งผลให้น้ำหนึ่งเป็นแบรนด์แอมบาสเดอร์อย่างเป็นทางการคนแรกของทีมฟุตบอลในไทยลีก
ต่อมาในเดือนมิถุนายน พ.ศ. 2562 สโมสรฟุตบอลบุรีรัมย์ ยูไนเต็ด ได้เปิดตัวสินค้าคอลเลกชัน "Buriram United x Namneung BNK48" ซึ่งเป็นคอลเลกชันที่น้ำหนึ่งและสโมสรได้ร่วมกันออกแบบ และวางขายเมื่อวันที่ 29 มิถุนายน พ.ศ. 2562 โดยมีแนวคิด "ขอให้ GU ได้สู้" เป็นประโยคที่มีที่มาจากคำพูดติดปาก "ขอให้ข้าได้สู้" ของเธอ และ GU ที่มาจาก GU12 ซึ่งเป็นชื่อเรียกกองเชียร์ของสโมสรบุรีรัมย์ ยูไนเต็ด
นอกจากสารคดีของทางวง น้ำหนึ่งมีผลงานการแสดงภาพยนตร์เรื่องแรกคือภาพยนตร์เรื่อง "Where We Belong (ที่ตรงนั้น มีฉันหรือเปล่า)" ร่วมกับสมาชิกในวง เธอรับบทเป็น "ป่าน" มือคีย์บอร์ดของวงดนตรี "Stratosphere" ภาพยนตร์เรื่องนี้กำกับโดย คงเดช จาตุรันต์รัศมี และหลังจากนั้นก็ได้มีส่วนร่วมในภาพยนตร์สั้นอีกสองเรื่อง ได้แก่ "Me Before We" และ "Stratosphere" ซึ่งเป็นส่วนต่อขยายของภาพยนตร์เรื่องหลัก
ต่อมาในงาน "BNK48 We Talk To You" เมื่อวันที่ 23 กุมภาพันธ์ พ.ศ. 2562 มีประกาศว่าน้ำหนึ่งจะได้ร่วมแสดงในภาพยนตร์ "ไทบ้าน x BNK48 จากใจผู้สาวคนนี้" และเข้าฉายแล้วเมื่อวันที่ 23 มกราคม พ.ศ. 2563
ในช่วงต้นเดือนมีนาคม พ.ศ. 2564 ก็ได้มีการประกาศว่าน้ำหนึ่งจะได้ร่วมแสดงในภาพยนตร์อีกครั้งในเรื่อง "ผ้าผีบอก" ร่วมกับสมาชิกวงอีก 4 คน ได้แก่ พิมรภัส ผดุงวัฒนะโชค (โมบายล์), จิรดาภา อินทจักร​​ (ปูเป้), วีรยา จาง (วี), และณัฐกุล พิมพ์ธงชัยกุล (จีจี้) โดยน้ำหนึ่งรับบทเป็น "สาระปี" ซึ่งเสร็จสิ้นกระบวนการถ่ายทำไปแล้วเมื่อช่วงต้นปี พ.ศ. 2564 และเข้าฉายในโรงภาพยนตร์แล้วในเดือนมิถุนายน พ.ศ. 2565 ภาพยนตร์เรื่องนี้กำกับโดย ณัฐพงษ์ อรุณเนตร์ และเขียนบท, อำนวยการผลิตโดย ชูเกียรติ ศักดิ์วีระกุล
ในงาน "BNK48 &amp; CGM48 We Talk To You 2021" ในวันที่ 19 มีนาคม พ.ศ. 2564 ได้มีการประกาศว่าน้ำหนึ่งจะได้ร่วมแสดงในโปรเจกต์ของทางวง ซึ่งเบื้องต้นเป็นซีรีส์ Girls' Love โดยน้ำหนึ่งจะแสดงประกบคู่กับกานต์ธีรา วัชรทัศนกุล (เนย) ทั้งนี้ยังมี ปัญสิกรณ์ ติยะกร​ (ปัญ), เจนนิษฐ์ โอ่ประเสริฐ (เจนนิษฐ์), วีรยา จาง​ (วี), และณัฐทิชา จันทรวารีเลขา (ฟ้อนด์) มานำแสดงด้วย แต่ล่าสุดในวันที่ 2 มิถุนายน พ.ศ. 2565 ภายในงาน "BNK48 &amp; CGM48 We Talk To You 2022" มีการประกาศเพิ่มเติมเกี่ยวกับโปรเจกต์ข้างต้น โดยจะเป็นผลงานการแสดงภาพยนตร์เรื่องยาวของ 6 เมมเบอร์ 3 คู่ จาก BNK48 และอีก 2 เมมเบอร์ 1 คู่จาก CGM48 คือ วิทิตา สระศรีสม (คนิ้ง) และมาณิฌา เอี่ยมดิลกวงศ์ (มามิ้งค์) ในชื่อเรื่อง "The Cheese Sisters" กำกับโดย ชูเกียรติ ศักดิ์วีระกุล, ณัฐพงษ์ อรุณเนตร์, ฉันทนา ทิพย์ประชาติ, สรวิชญ์ เมืองแก้ว, และ อัศฎา ลิขิตบุญมา ซึ่งจะเข้าฉายในวันที่ 24 พฤศจิกายน พ.ศ. 2565
การสงครามปราบเรือดำน้ำ
การสงครามปราบเรือดำน้ำ (; อักษรย่อ: ASW หรือในรูปแบบเก่า A/S) เป็นสาขาหนึ่งของการสงครามใต้น้ำที่ใช้เรือรบ, อากาศยาน หรือเรือดำน้ำอื่น ๆ เพื่อค้นหา, ติดตาม และขัดขวาง, สร้างความเสียหาย หรือทำลายเรือดำน้ำของศัตรู
การสงครามปราบเรือดำน้ำที่ประสบความสำเร็จ ขึ้นอยู่กับการผสมผสานระหว่างเทคโนโลยีเซ็นเซอร์และอาวุธ, การฝึก และประสบการณ์ การมีอุปกรณ์โซนาร์ที่ซับซ้อนเพื่อการตรวจจับเป็นอันดับแรก จากนั้นจัดประเภท, หาที่ตั้ง และติดตามเรือดำน้ำเป้าหมายเป็นองค์ประกอบสำคัญของการสงครามต่อต้านเรือดำน้ำ เพื่อทำลายเรือดำน้ำ จะมีการใช้ทั้งตอร์ปิโดและทุ่นระเบิดทางเรือ ที่ปล่อยตัวจากอากาศ, พื้น และแท่นยิงใต้น้ำ นอกจากนี้ การสงครามต่อต้านเรือดำน้ำยังเกี่ยวข้องกับการปกป้องเรือที่เป็นมิตร
การโจมตีเรือครั้งแรกโดยยานพาหนะใต้น้ำโดยทั่วไปเชื่อกันว่าเป็นช่วงสงครามปฏิวัติอเมริกา โดยใช้สิ่งที่ปัจจุบันนี้เรียกว่าทุ่นระเบิดทางเรือ แต่ในขณะนั้นเรียกว่าตอร์ปิโด แม้ว่าจะมีความพยายามต่าง ๆ ในการสร้างเรือดำน้ำมาก่อนหน้านี้ ตอร์ปิโดที่ขับเคลื่อนด้วยตนเองตัวแรกถูกประดิษฐ์ขึ้นใน ค.ศ. 1863 และปล่อยตัวจากยานผิวน้ำ เรือดำน้ำลำแรกที่มีตอร์ปิโดคือ"นอร์เดนเฟลท์ที่หนึ่ง" ที่สร้างขึ้นใน ค.ศ. 1884–1885 แม้ว่ามันจะได้รับการเสนอก่อนหน้านี้ก็ตาม จากการปะทุของสงครามรัสเซีย-ญี่ปุ่น กองทัพเรือใหญ่ทั้งหมดยกเว้นเยอรมันได้มีเรือดำน้ำ อย่างไรก็ตาม ใน ค.ศ. 1904 ทุกคนยังคงนิยามเรือดำน้ำว่าเป็นเรือทดลอง และไม่ได้นำไปใช้ในการปฏิบัติงาน
ไม่มีวิธีตรวจจับเรืออูที่จมอยู่ใต้น้ำ และการโจมตีพวกมันถูกจำกัดในตอนแรก ต่อความพยายามทำลายกล้องส่องดูเหนือผิวน้ำของเรือดำน้ำด้วยค้อน ส่วนการจัดตั้งตอร์ปิโดของราชนาวี เรือหลวง"เวอร์นอน" ได้ศึกษาการกวาดด้วยขอเกี่ยวระเบิด โดยสิ่งเหล่านี้ได้จมเรืออูสี่ลำหรือห้าลำในสงครามโลกครั้งที่หนึ่ง แนวทางที่คล้ายกันนี้เป็นสาย 70 ปอนด์ (32 กก.) ประจุในเคเบิลลอยน้ำ ที่ยิงกระแสไฟฟ้า ซึ่งบารอนเมานเทแวนส์ ไม่รู้สึกประทับใจใด ๆ ที่ได้จมเรืออูอย่างที่สมควรเป็น
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 11 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดอุบลราชธานี
เขตการเลือกตั้งที่ 1 ประกอบด้วยอำเภอเมืองอุบลราชธานี (เฉพาะเทศบาลนครอุบลราชธานี เทศบาลตำบลปทุม เทศบาลตำบลขามใหญ่ ตำบลไร่น้อย ตำบลกุดลาด และตำบลกระโสบ)
เขตการเลือกตั้งที่ 2 ประกอบด้วยอำเภอม่วงสามสิบ อำเภอดอนมดแดง อำเภอเหล่าเสือโก้ก และอำเภอตาลสุม
เขตการเลือกตั้งที่ 3 ประกอบด้วยอำเภอเมืองอุบลราชธานี (เฉพาะเทศบาลตำบลอุบล ตำบลแจระแม ตำบลปะอาว ตำบลหนองขอน ตำบลหนองบ่อ ตำบลหัวเรือ และ ตำบลขี้เหล็ก) และอำเภอเขื่องใน
เขตการเลือกตั้งที่ 4 ประกอบด้วยอำเภอวารินชำราบ และอำเภอสำโรง (เฉพาะตำบลโคกก่อง และตำบลสำโรง)
เขตการเลือกตั้งที่ 5 ประกอบด้วยอำเภอตระการพืชผล และอำเภอกุดข้าวปุ้น
เขตการเลือกตั้งที่ 6 ประกอบด้วยอำเภอเขมราฐ อำเภอโพธิ์ไทร และอำเภอนาตาล
เขตการเลือกตั้งที่ 7 ประกอบด้วยอำเภอศรีเมืองใหม่ อำเภอโขงเจียม อำเภอสิรินธร (ยกเว้นตำบลโนนก่อ) และอำเภอพิบูลมังสาหาร (เฉพาะตำบลระเว และตำบลทรายมูล)
เขตการเลือกตั้งที่ 8 ประกอบด้วยอำเภอพิบูลมังสาหาร (ยกเว้นตำบลระเวและตำบลทรายมูล) อำเภอสว่างวีระวงศ์ และอำเภอนาเยีย
เขตการเลือกตั้งที่ 9 ประกอบด้วยอำเภอบุณฑริก อำเภอนาจะหลวย และอำเภอสิรินธร (เฉพาะตำบลโนนก่อ)
เขตการเลือกตั้งที่ 10 ประกอบด้วยอำเภอน้ำยืน อำเภอทุ่งศรีอุดม อำเภอน้ำขุ่น อำเภอสำโรง (ยกเว้นตำบลโคกก่อง และตำบลสำโรง) และอำเภอเดชอุดม (เฉพาะตำบลทุ่งเทิง)
เขตการเลือกตั้งที่ 11 ประกอบด้วยอำเภอเดชอุดม (ยกเว้นตำบลทุ่งเทิง)
เคย์ ลี เรย์
เคย์ลีจ เรย์ (Kayleigh Rae; เกิด ) เป็นนักมวยปล้ำอาชีพชาวสกอตแลนด์ที่เซ็นสัญญากับ WWE ภายใต้ชื่อบนสังเวียน อัลบา ไฟร์ (Alba Fyre) หรือชื่อเดิมที่รู้จักดีในนาม เคย์ ลี เรย์ (Kay Lee Ray) เป็นแชมป์ NXT UK Women's Championship
เรือง เรืองวีรยุทธ
พลเอก เรือง เรืองวีรยุทธ (?-?) หรือ ขุนเรืองวีรยุทธ อดีตนายทหารบกและนักการเมืองชาวไทย อดีตสมาชิก คณะราษฎร อดีตสมาชิกสภาผู้แทนราษฎรประเภทที่ 2 อดีต ปลัดกระทรวงกลาโหม อดีตจเรทหารบก อดีตเจ้ากรมพลาธิการทหารบก อดีตเจ้ากรมยุทธศึกษาทหารบก อดีตกรรมการสภามหาวิทยาลัยของจุฬาลงกรณ์มหาวิทยาลัย อดีตผู้ว่าราชการภาค ๒
พลเอกเรืองมีนามเดิมว่า บุญเรือง วีระหงส์ จบการศึกษาจาก โรงเรียนนายร้อยทหารบก หรือ โรงเรียนนายร้อยพระจุลจอมเกล้า ในปัจจุบันพร้อมกับรับพระราชทานยศร้อยตรีเมื่อวันที่ 3 ธันวาคม พ.ศ. 2466 หลังจากนั้นได้มีพระบรมราชโองการโปรดเกล้า ฯ พระราชทานบรรดาศักดิ์เป็น ขุนเรืองวีรยุทธ ศักดินา ๖๐๐ เมื่อวันที่ 3 มิถุนายน พ.ศ. 2473
ในเหตุการณ์ การปฏิวัติสยาม พ.ศ. 2475 เมื่อวันศุกร์ที่ 24 มิถุนายน พ.ศ. 2475 พลเอกเรืองซึ่งในขณะนั้นมียศเป็นร้อยโทและเป็นหนึ่งในสมาชิกของ คณะราษฎร ได้ทำหน้าที่เดินทางติดตาม พันโท พระประศาสน์พิทยายุทธ (วัน ชูถิ่น) ซึ่งเป็นหนึ่งในสี่ทหารเสือของคณะราษฎรเพื่อไปคุมพระองค์ จอมพล สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต จากที่ประทับ วังบางขุนพรหม มายัง พระที่นั่งอนันตสมาคม อันเป็นกองบัญชาการของคณะราษฎร
ต่อมาในวันที่ 9 ธันวาคม พ.ศ. 2476 ได้มีพระบรมราชโองการโปรดเกล้า ฯ ให้ท่านขณะมียศเป็น ร้อยเอก เป็นสมาชิกสภาผู้แทนราษฎรประเภทที่ 2 เมื่อมีการประกาศยกเลิกบรรดาศักดิ์ ขุนเรืองวีรยุทธ จึงกราบถวายบังคมลาออกจากบรรดาศักดิ์เมื่อวันที่ 21 มกราคม พ.ศ. 2485 พร้อมกับใช้ชื่อราชทินนามเป็นชื่อสกุลว่า เรืองวีรยุทธ แทน วีระหงส์ เมื่อวันที่ 11 กุมภาพันธ์ พ.ศ. 2485
ต่อมาในวันที่ 22 มีนาคม พ.ศ. 2487 พลเอกเรืองขณะมียศเป็น พันเอก และดำรงตำแหน่งเป็น เจ้ากรมยุทธศึกษาทหารบก ได้รับโปรดเกล้า ฯ แต่งตั้งให้ดำรงตำแหน่ง เจ้ากรมเตรียมการทหารอีกตำแหน่งหนึ่งโดยให้พ้นจากตำแหน่ง สารวัตรใหญ่ทหาร โดยได้รับโปรดเกล้า ฯ พระราชทานยศ พลตรี เมื่อวันที่ 1 กรกฎาคม ปีเดียวกัน
ต่อมาในวันที่ 29 พฤษภาคม พ.ศ. 2488 พลตรีเรืองพ้นจากตำแหน่ง เจ้ากรมเตรียมการทหาร คงเหลือเพียงแต่ตำแหน่ง เจ้ากรมยุทธศึกษาทหารบก เพียงตำแหน่งเดียว กระทั่งวันที่ 30 พฤศจิกายน ปีเดียวกันได้มีพระบรมราชโองการโปรดเกล้าฯ ให้ท่านเป็นปลัดกระทรวงกลาโหม โดยได้รับโปรดเกล้าฯ พระราชทานยศ พลโท เมื่อเดือนกรกฎาคม พ.ศ. 2489
กระทั่งวันที่ 21 พฤศจิกายน พ.ศ. 2490 พลโทเรืองพ้นจากตำแหน่ง ปลัดกระทรวงกลาโหม โดยมีพระบรมราชโองการโปรดเกล้าฯ ให้ดำรงตำแหน่ง จเรทหารบก แทน พลตรีเดช เดชประดิยุทธ์ ที่ไปดำรงตำแหน่ง เสนาธิการทหารบก จากนั้นในวันที่ 12 กรกฎาคม พ.ศ. 2493 ได้มีพระบรมราชโองการโปรดเกล้าฯ ให้พลโทเรืองพ้นจากตำแหน่ง จเรทหารบก และให้ไปดำรงตำแหน่ง เจ้ากรมพลาธิการทหารบกโดยในปีเดียวกันก็ได้รับแต่งตั้งเป็นกรรมการสภากรรมการทหารผ่านศึกแทนที่ พลโทจอน บูรณะสงครามที่ลาออกไปเมื่อวันที่ 13 กันยายน แต่หลังจากดำรงตำแหน่งได้ 2 ปี 9 เดือน พลโทเรืองก็ต้องพ้นจากตำแหน่งเจ้ากรมพลาธิการทหารบก ไปสำรองราชการกองทัพบก โดยมี พลตรี ปรุง รังสิยานนท์ รองเจ้ากรมพลาธิการทหารบก ขึ้นมารับตำแหน่งแทน เมื่อวันที่ 21 กรกฎาคม พ.ศ. 2495 ต่อมาพลโทเรืองซึ่งขณะนั้นสำรองราชการสำนักงานปลัดกระทรวงกลาโหมได้โอนย้ายมารับราชการที่กระทรวงมหาดไทยเมื่อวันที่ 1 มกราคม พ.ศ. 2496 ต่อมาในวันที่ 19 มีนาคม พ.ศ. 2496 พลโทเรืองได้รับโปรดเกล้าฯ แต่งตั้งให้ดำรงตำแหน่งผู้ว่าราชการภาค ๒ พร้อมกับนายทหารอีก 2 ท่านที่โอนย้ายมาพร้อมกันคือ พลอากาศโท หลวงเจริญจรัมพร (เจริญ เจริญจรัมพร) ที่ได้รับแต่งตั้งเป็น ผู้ว่าราชการภาค ๓ และ พลตรี หลวงกัมปนาทแสนยากร (กำปั่น อุตระวณิชย์) ที่ได้รับแต่งตั้งเป็น ผู้ว่าราชการภาค ๕
โดยยศทางทหารสุดท้ายคือ พลเอก ซึ่งได้มีพระบรมราชโองการโปรดเกล้าฯ พระราชทานเมื่อวันที่ 1 มกราคม พ.ศ. 2500
ในวันที่ 24 เมษายน พ.ศ. 2486 ได้มีพระบรมราชโองการโปรดเกล้า ฯ ให้พลเอกเรืองขณะมียศเป็น พันเอก เป็นกรรมการสภามหาวิทยาลัยของ จุฬาลงกรณ์มหาวิทยาลัย พร้อมกับ พระเจ้าวรวงศ์เธอ พระองค์เจ้าวรรณไวทยากร ก่อนจะพ้นจากตำแหน่งเนื่องจากครบวาระเมื่อวันที่ 24 เมษายน พ.ศ. 2488 โดย พระเจ้าวรวงศ์เธอ พระองค์เจ้าวรรณไวทยากร ได้ดำรงตำแหน่งสืบต่อไป
ยานเกราะพิฆาตรถถัง
ยานเกราะพิฆาตรถถัง หรือ ปืนใหญ่ต่อต้านรถถังขับเคลื่อนด้วยตัวเอง เป็นประเภทของยานเกราะหรือรถถังที่ถูกติดตั้งด้วยปืนใหญ่หรือเครื่องยิงขีปนาวุธ แต่เนื่องจากการออกแบบที่ใช้สำหรับการทำลายฆ่าศึกโดยเฉพาะ มันจึงปฎิบัติภารกิจได้แบบมีข้อจำกัด เนื่องจากส่วนใหญ่จะไม่มีป้อมปืนง
รถถัง หรือ ยานเกราะ เป็นยานพาหนะหุ้มเกราะที่ได้รับการออกแบบมาสำหรับการสู้รบในแนวหน้า ที่มีทั้งความคล่องตัวในปฏิบัติการและยุทธวิธีเชิงรุกและประสิทธิภาพในการป้องกัน
รถถังได้ปฏิบัติภารกิจหลักทั้งหมดของกองกำลังทหารติดอาวุธ ในขณะที่รถถังพิฆาตนั้นได้รับการออกแบบมาเป็นพิเศษเพื่อใช้ในการจัดการกับรถถังฝ่ายข้าศึกและยานพาหนะรบหุ้มเกราะอื่น มีหลายคันมาจากโครงรถถังสายพานหรือตีนตะขาบ ในขณะที่คันอื่น ๆ ได้ใช้ล้อรถยนต์
รถถังเบา
รถถังเบา เป็นประเภทของรถถังแบบแรกที่ถูกออกแบบมาเพื่อการเคลื่อนไหวอย่างรวดเร็วเพื่อเคลื่อนที่เข้าและออกจากการสู้รบอย่างรวดเร็ว และเอาชนะด้วยอุบายกับรถถังหลักที่หนักกว่า พวกเขาได้ใช้งานเป็นหลักในบทบาทการตรวจคัดกรองและการลาดตระเวนหรือในบทบาทการยิงสนับสนุนแก่กองกำลังทหารรบนอกประเทศที่รถถังหลักขนาดใหญ่ไม่สามารถใช้งานได้หรือไม่สามารถปฏิบัติการได้อย่างปลอดภัยได้ รถถังเบาโดยทั่วไปนั้นจะถูกติดตั้งด้วยอาวุธและเกราะที่ดีกว่ารถหุ้มเกราะ แต่ได้ใช้ล้อสายพานเพื่อให้การเคลื่อนที่ในการข้ามประเทศได้ดีขึ้น
รถถังเบาที่เร็วเป็นคุณสมบัติหลักของการสร้างมันขึ้นในช่วงก่อนสงครามโลกครั้งที่สองซึ่งได้คาดการณ์ว่าพวกมันจะถูกใช้ให้เป็นประโยชน์จากการบุกทะลวงแนวข้าศึกที่ถูกสร้างขึ้นโดยรถถังที่หนักและช้ากว่า การออกแบบรถถังขนาดเล็กจำนวนมากและ"แทงก์เคส"(tankettes) ได้ถูกพัฒนาขึ้นในช่วงเวลาสมัยนั้นและเป็นที่รู้จักกันภายใต้ชื่อที่มีความหลากหลาย รวมทั้ง "รถยนต์รบ"
รถถังเบาเป็นหนึ่งในรุ่นรถถังเพียงไม่กี่คันที่จะอยู่รอดในการพัฒนารถถังหลัก และได้มีการเห็นในการใช้งานในบทบาทที่หลากหลายรวมทั้งการสนับสนุนแก่กองกำลังทหารโดดร่มหรือกองกำลังสะเทิ้นน้ำสะเทิ้นบกขนาดเบาและการลาดตระเวน ยานพาหนะรบทหารราบ(IFV)ที่ได้รับการดัดแปลงแก้ไขได้สมมติบทบาทเหล่านี้ในกองทัพหลายแห่ง เนื่องจากความพร้อมในการใช้งานของพวกเขาในทันที และเป็นทางเลือกที่ไม่แพงกว่าในการพัฒนาและใช้เป็นรถถังเบาที่แท้จริง
นาย เดอะคอมเมเดียน
นาย The Comedian
ชาวคาซัค
ชาวคาซัค หรือ ชาวคาซัก (, qazaqtar) เป็นชนกลุ่มย่อยหนึ่งในกลุ่มชนเติร์ก ส่วนใหญ่อาศัยอยู่ในเทือกเขายูรัลและเอเชียกลางตอนเหนือ โดยมากอยู่ในคาซัคสถาน บางส่วนอยู่ในรัสเซีย อุซเบกิสถาน มองโกเลีย และจีน ซึ่งบริเวณเหล่านี้เรียกว่าอนุทวีปยูเรเชีย ความเป็นอัตลักษณ์ทางชาติพันธุ์คาซัคกำเนิดขึ้นในยุคกลาง โดยอัตลักษณ์นี้ชัดเจนมากขึ้นในสมัยจักรวรรดิข่านคาซัคระหว่างปี ค.ศ. 1456-1465 ซึ่งเป็นช่วงเวลาที่บางเผ่าชนที่อยู่ใต้การปกครองของสุลต่านซานิเบกและเกเรย์ แยกตัวออกจากจักรวรรดิข่านแห่งอบูล-ไคร์คาน
ชาวคาซัคสืบเชื้อสายมาจากเผ่าชนเติร์กและมองโกลในยุคกลาง เช่น อาร์กิน ดูกลัต ไนมัน จาไลร์ เกไรต์ การ์ลุก และกิปชัก
นิรุกติศาสตร์ของคำว่า "คาซัค".
ชาวคาซัคอาจเริ่มใช้ชื่อชาติพันธุ์ตนเองตั้งแต่ศตวรรษที่ 15 หรือ 16